एटलेटिकोका लागि ग्रिजमनको १०० औं गोल
एन्टोनी ग्रिजमनले आफ्नो क्लबका लागि गरेको १०० औं गोलको मदतले एटलेटिको म्याड्रिडले शनिबार स्पेनी ला लिगामा एथलेटिको बिलबाओमाथि १–० को जित रचेको छ ।
म्याड्रिड — एन्टोनी ग्रिजमनले आफ्नो क्लबका लागि गरेको १०० औं गोलको मदतले एटलेटिको म्याड्रिडले शनिबार स्पेनी ला लिगामा एथलेटिको बिलबाओमाथि १–० को जित रचेको छ ।दोस्रो हाफको ४७ औं मिनेटमा ग्रिजमनले निर्णायक गोल गरे । बार्सिलोनाबाट एटलेटिको फर्केयता उनको यो पहिलो लिग गोल हो । यो जितपछि एटलेटिको नौ खेलबाट १९ अंकमा तेस्रो स्थानमा उक्लेको छ ।रियल म्याड्रिड र बार्सिलोना समान २२ अंकमा शीर्ष दुई स्थानमा छन् । शनिबारकै अन्य खेलमा सेभियाले मार्कोकालाई १–० ले हरायो भने गिरोना र काडिज १–१ तथा भ्यालेन्सिया र एल्चेले २–२ को बराबरी खेले । 